પહેલી વખત, જ્યારે જેન્કા ફિજેનબમ બ્રિનલિટ્ઝના દવાખાનામાં મૃત્યુ પામી ત્યારે! લિઓપોલ્ડે તો તરત જ તેનાં શરીરને બાળી નાખવાનો આદેશ આપી દીધો હતો. ઓસ્કરને સ્ટર્ન દ્વારા જાણ થઈ હતી કે ફિજેનબમ અને લેવાર્તોવ આવું કરવાની સખત વિરુદ્ધમાં હતાં. તે ઉપરાંત, ઓસ્કરનો પોતાનો અંતરાત્મા પણ પોતાની અંદર રહેલા કેથલિક અંશોને કારણે આમ કરવાનો વિરોધ કરતો હશે! એ વર્ષોમાં કેથલિક ચર્ચ મૃતદેહોને બાળવાની સખત વિરુદ્ધમાં હતું. લિઓપોલ્ડને ભઠ્ઠીઓનો ઊપયોગ કરવાની ના પાડવાની સાથોસાથ ઓસ્કરે પોતાના સુતારોને એક કૉફિન બનાવવાનો હુકમ કરીને પોતે જ ઘોડાગાડીની વ્યવસ્થા કરી, અને લેવાર્તોવ અને યુવતીના કુટુંબને સૈનિકોની દેખરેખ હેઠળ એ યુવતીને જંગલમાં દાટી આવવાની પરવાનગી આપી હતી!